## Acer esitles üritusel IFA 2017 kahte uut projektorit: VL7860 kodukasutuseks ja P8800 suurüritustel kasutamiseks

Maailma väikseim 4K UHD laserprojektor[[1]](#endnote-1) Acer VL7860 võimaldab kasutajatel eri keskkondades projitseerida laserkvaliteetseid kujutisi.

**Toimetaja kokkuvõte**

* Laserdioodil rajaneva projektoritehnoloogiaga Acer VL7860-ga saab projekteerida uskumatult kvaliteetseid kujutisi: UltraHD 4K (ekraanil 8,3 megapikslit), kontrastisuhe 1,500,000:1 ja optimeerimine tehnoloogiaga DynamicBlack™.
* Acer P8800 pakub UltraHD 4K kvaliteeti, kuni 5000 luumenit eredust ja kontrastisuhet 1 200 000 : 1.
* Mõlemad projektorid on suure dünaamilise ulatusega ja nendega saab esitada projektsioone suuremas dünaamilises vahemikus kontrastsemana, suurema valgustugevusega ja suuremas heledusvahemikus.

**BERLIIN, SAKSAMAA (30. august 2017):** Acer esitles täna kahte uut projektorit. Kodukinoentusiastidele on saadaval turu parim projektor Acer VL7860 ning avalikel üritustel ja suurtes ruumides kasutamiseks on saadaval esmaklassilisi kujutisi projekteeriv Acer P8800.

Aceri digikuvarite äriüksuse juhi Victor Chieni sõnul nõuavad nii tavakasutajad kui ärikliendid üha enam kinotasemel kõrglahutusega kuva- ja helikvaliteeti. „Acer VL7860 ja P8800 vastavad klientide vajadustele, nende kahe projektori kujul saame neile võimaldada tipptasemel kasutuskogemust. Nii konverentsil esinedes kui kodus sõpradega filmi vaadates kehtib üks tingimus: laitmatu pildi- ja helikvaliteet“, ütles ta.

**Acer VL7860**

Tänu Texas Instrumentsi tehnoloogiale XPR saavad filmifanaatikud nautida kodukino 120-tollise 4K UHD (3,840 × 2,160) eraldusvõime ja äärmiselt terava 8,3 megapikslise kuvaga. Igasuguste videote ja piltide esitamiseks loodud Acer VL7860 küündib kuni 3000 ANSI luumenini ja võimaldab kristallselgete projektsioonide esitamisel kontrastisuhet 1 500 000 : 1, mille tagab tehnoloogia DynamicBlack (lampide võimsuse dünaamiline reguleerimine mustade toonide optimeerimiseks).

Projektor toetab soovituse 709 värviruumi 110% laia värvigammat ja ühildub soovitusega 2020 ehk BT.2020, tagades kinolaadse värvide täpsuse. Lisaks tagab VL7860 värvistandardi sRGB abil värvide kooskõla ning välistab värviesituse hälbed. AcuMotioni kaadrite interpoleerimise abil esitab projektor ülisujuva pildi ka kiiresti vahelduvate kaadrite korral; süsteem arvutab ja loob vahekaardid ning lisab neid sujuva liikumise kuvamiseks olemasolevatesse kaadritesse.

See projektor on suure dünaamilise ulatusega ja sellega saab esitada projektsioone suuremas dünaamilises vahemikus kontrastsemana ning suurema valgustugevusega. Kuva kohandatakse eredate stseenidega, et silmatorkavamad elemendid oleksid võimalikult detailsed, tumedamate stseenide korral säilitatakse rikkalik tume toon ja tavaliselt varjus olevad üksikasjad tuuakse suurema heleduse huvides esile. Kahe 5 W sisekõlariga VL7860 on igale kodukinoentusiastile ideaalne meelelahutuspakett.

Maailma väikseim 4K UHD laserprojektor1 VL7860 on kompaktne ja võimaldab kasutajatel eri keskkondades projekteerida laserkvaliteetseid kujutisi. Projektoris kasutatakse läbipõlevate elavhõbelampide asemel laserdioode, mistõttu ei pea kasutajad kogu aeg lampe vahetama ning säästavad seejuures raha ja keskkonda. Veelgi säästvama kasutuse huvides on võimalik energiatarbimise vähendamiseks aktiveerida säästurežiim ja pikendada lampide tööiga kuni 30 000 töötunnini.

VL7860 1,6× suumobjektiiv on paigaldamisel väga paindlik, võimaldades projektori eri kaugusele paigutada. Samuti saab vastavalt ümbrusele värvide ja heleduse tasakaalustamiseks kasutada ISFccc (Certified Calibration Controls – sertifitseeritud kalibreerimisjuhtelemendid) sertifitseeritud professionaalset kalibreerimisrežiimi.

**Acer P8800**

Projektor Acer P8800 on varustatud ka tehnoloogiaga TI XPR, mille abil saab esitada enam kui 8,3 miljoni piksliga kuva ehk neli korda rohkem piksleid kui täis-HD ekraanil. 4K UHD teravus ja kuni 5000 luumenine heledus annavad kokku erksa ja kristallselge kuva sõltumata päevavalgusest, kaugusest ja kasutamispaiga suurusest. Kõige tipuks on projektoril kontrastisuhe 1 200 000 : 1, millega tagatakse erksate tumedate toonide ja säravate heledate toonide kuvamine. Projektoris on kasutusel sama AcuMotioni tehnoloogia, mis VL7860-s ning sel on ka soovitusele 709 ja 2020 vastav võimekus. Kõik kuvafunktsioonid töötavad koos, et teostada suurepärane esitus.

Projektorit on lihtne juhtida: Crestron® Network System võimaldab kuva juhtida LAN-i kaudu või mitmel kasutajal. P8800 paigaldamine, paigutamine ja kuva korrigeerimine on tehtud paindlikuks: keskne mootoriga objektiiv võimaldab 1,96× suumi ja saadaval on H/V objektiivinihe.

Täpsed tehnilised andmed, hinnad ja saadavus on regiooniti erinevad. Kui soovite teavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori või edasimüüja poole veebisaidil [www.acer.com](http://www.acer.com).

Uusi projektoreid esitleti täna IFA-s Saksamaal pressiüritusel next@acer, kus firma teatas rea uute seadmete ja lahenduste turule toomisest. Lisateavet leiate lehelt [acer.com/nextatacer](http://www.acer.com/nextatacer).

**Teave Aceri kohta**

Acer asutati 1976. aastal ja praegu on see üks maailma suurematest IKT-ettevõtetest, millel on esindused enam kui 160 riigis. Acer on pööranud oma pilgu tulevikku ning võtnud eesmärgiks luua maailm, kus riistvara, tarkvara ja teenused on omavahel põimunud, et pakkuda uusi võimalusi nii tarbijatele kui ka ettevõtetele. Aceri 7000 ja enam töötajat on pühendunud selliste toodete ja lahenduste uurimisele, väljatöötamisele, turustamisele, müügile ja toetamisele, mille abil kõrvaldada barjäärid inimeste ja tehnoloogia vahel (alates teenustele suunatud tehnoloogiatest kuni asjade Interneti ning mängimise ja virtuaalreaalsuseni). Lisateabe saamiseks külastage veebisaiti www.acer.com.

**Avalikud kontaktid**

Jan Trzupek Tel: +48 730 954 282 E-post: jtrzupek@wec24.pl

© 2017, Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Põhineb Aceri ettevõttesisesel uuringul turul saadaolevate konkureerivate 4K UHD laserprojektorite kohta seisuga 24. august 2017. [↑](#endnote-ref-1)